
Tisztelt Képviselő-testület!

[bookmark: _Hlk48288184]Tárgy: Fővárosi parkolási rendszer felülvizsgálata és egységesítési terve; valamint a zuglói lakosok érdekeit szem előtt tartó intézkedések

I. Előzmények

Budapest Főpolgármestere javaslatára a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról 30/2010. (VI. 4.) önkormányzati rendelete módosítását készíti elő a Főpolgármesteri Hivatal. 

II. Vélemények

[bookmark: _Hlk48136676]1.
A 105/2009. (XII. 23.) Főv. Kgy. rendelet 2010. január 1-től lehetővé tette Zuglóban a fizető parkolás bevezetését. A Fővárosi Önkormányzat és a kerületi Önkormányzat 2017. augusztus 31-én együttműködési megállapodást írt alá a parkolás-üzemeltetési és beruházási feladatok ellátására. Az együttműködési megállapodás 3. pontjában a felek rögzítették azt – a helyzet megítéléséhez kiemelt jelentőségű – tényt, hogy a beruházásokat a kerületi Önkormányzat teljes egészében a saját költségén valósította meg. A fizetős parkolás a kerületben 2017. szeptember 1-től indult.

A Főváros a Városliget területét 2017. november 11-től átsorolta a csak munkanapokon üzemelő övezetbe, így a hétvégi bevétel kiesett [40/2017. (XI. 10.) Főv. Kgy. rendelet], a városligeti építkezések miatt 266 darabbal csökkent a parkolóhelyek száma. Továbbá a Dózsa György úton történt építkezés miatt két ütemben 1550 db. parkolóhely szűnt meg véglegesen.
2018. június 20-tól az 525 forintos övezetet a 350 forintos övezetbe sorolták át (Állatkerti körút, Gundel Károly út), a 440 forintos övezet 350 forintosba került (Ajtósi Dürer sor, Hermina út, az Állatkerti körút és az Ajtósi Dürer sor közötti szakaszon, ugyanezen a szakaszon a Hermina út és Hungária út közötti keresztutcákban).

A városligeti parkolóhelyek átsorolását és a hétvégi fizetős parkolás megszüntetését az Önkormányzat álláspontja szerint nem előzte meg megfelelő hatásvizsgálat. A kerületi vizsgálatok alapján ugyanakkor a forgalmi adatok egyértelműen jelezték, hogy az érintett területeken a hétvégi várakozási igény a hétköznapit jelentősen meghaladta a felülvizsgált időszakban, a várakozási igények már a reggeli órákban – az Állatkert nyitvatartási idejét megelőzően is – jelentősek voltak az érintett területeken. 


2.
[bookmark: _Hlk48215706]Budapest Főváros XIV. kerület Zugló Önkormányzata meghívást kapott a Főpolgármester által a parkolási kérdésekkel kapcsolatos egyeztetésekre. Az egyeztetésre a parkolási zónák egységes szempontok szerinti átalakítására, valamint az üzemeltetési időszakok és a díjtételek módosítására irányuló javaslatokat készítettek. (2.sz.melléklet) 
A módosítási javaslat kitér a várakozási üzemidő eleje és vége időpontjára, és üzemzárás időpontjára, a zónák és díjtételek átalakítására, továbbá a kedvezmények rendszerének felülvizsgálatára és átalakítására. 
A 2020. augusztus 7-én második körben tartott egyeztetésen tekintettel arra, hogy sok kérdésben eltért a kerületek és a Főváros véleménye, a Fővárosi Önkormányzat részéről elhangzott, hogy az ellentétes véleményeket figyelembe véve nem lehetséges az augusztusi előterjesztést elkészíteni, ezért további egyeztetésre kell, hogy sor kerüljön. A megbeszélésről készített emlékeztetőt 3.sz. mellékletként csatoltuk.

Budapest Főváros XIV. kerület Zugló Önkormányzatának álláspontja szerint indokolt, hogy Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4..) Főv. Kgy. rendeletben a Városliget tekintetében a díjfizetési kötelezettség a hét minden napján 08:00 és 20:00 között fennálljon, továbbá a Stefánia út - Semsey Andor utca – Francia út – Kerepesi út- Ifjúság útja által határolt területen (beleértve a határoló utakat is) az üzemidő 20 óráig való kiterjesztését szükségesnek tartjuk a rendezvények miatt.
A várakozási övezetek 2020. augusztus 1-től történő kiterjesztése során (Kacsóh P. út – Lőcsei utca – Thököly út – Mexikói út) javasoljuk, hogy Mexikói úti P+R parkoló használata 2020. október 30-ig kerüljön felülvizsgálatra, és a vizsgálat eredményétől függően a Rendelet 5. számú mellékletének 10. pontjába (3 órára történő díjfizetés esetén a díjfizetés napján a várakozási üzemidő végéig további díjfizetés nélkül az alábbi területeken lehet várakozni) e terület kerüljön be.

3.
2020. augusztus 1-től indult a Mexikói út- Kacsóh Pongrác út-Kassai tér- Szikszó park-Lőcsei út-Telepes utca-Nagy Lajos király útja-Thököly út, valamint a Szugló utca- Lőcsei út- Egressy út- Nagy Lajos kir. útja által határolt területen a 1140 zónakóddal jelzett fizetőövezet. A határoló utakon kívül lakók folyamatosan jelzik, hogy az övezet kiszélesítése óta az övezet területéről a határoló utakon kívülre tevődött át zsúfoltság. Sokan kérték, hogy az Önkormányzat terjessze ki a fizető övezetet szélesebb körben, mert lehetetlen az övezet határán a házuk előtt megállni, parkolni. Ennek figyelembevételével javasoljuk, hogy a Polgármester a Kacsóh Pongrác út-Rákospatak utca páros oldal-Vezér utca páros oldal- Egressy út-által határolt területre vonatkozóan vizsgáltassa meg az adott időszakban a járművek várakozására alkalmas helyek átlagos foglaltságát, készüljön forgalomszámlálás, ennek alapján forgalomtechnikai terv, és amennyiben a feltételei fennállnak, kezdeményezze a fizető övezet bővítéssel kapcsolatos fővárosi rendelet módosítását.

Javaslom, hogy a Képviselő-testület kérje fel a Polgármestert, hogy a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról 30/2010. (VI. 4.) önkormányzati rendelete módosításának előkészítése során a zuglói véleményt a fentiek szerint képviselje.

Jogi Főosztály véleménye:


III. Bizottsági vélemények
Az előterjesztést a Gazdasági Bizottság tárgyalja.

IV. Határozati javaslat

Budapest Főváros XIV. Kerület Zugló Önkormányzat Képviselő-testülete elfogadja az előterjesztés 1. mellékletét képező …../2020. (… …) önkormányzati határozati javaslatot.

Az 1. melléklet szerinti határozathozatal a Magyarország helyi önkormányzatairól szóló
2011. évi CLXXXIX. törvény 47. § (1)-(2) bekezdése alapján egyszerű szótöbbséget igényel. 


Budapest, 2020. augusztus

Hajdu Flórián
alpolgármester


Mellékletek: 
1. melléklet: Határozati javaslat
2. melléklet: 2020. augusztus 7-i fővárosi javaslat 
3. melléklet: emlékeztető a 2020. augusztus 7-i értekezletről
[bookmark: _GoBack]
1. melléklet a 123-441/2020. előterjesztéshez

Budapest Főváros XIV. Kerület Zugló Önkormányzat Képviselő-testülete
……./2020. (….) önkormányzati határozata
a Fővárosi parkolási rendszer felülvizsgálatáról és egységesítési tervéről; valamint a zuglói lakosok érdekeit szem előtt tartó intézkedésekről


A Budapest Főváros XIV. Kerület Zugló Önkormányzat Képviselő-testülete kifejezi azon szándékát, hogy a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról 30/2010. (VI. 4.) fővárosi önkormányzati rendelet módosításának előkészítése döntés előtt további egyeztetést igényel. A Képviselő-testület felkéri a Polgármestert, hogy a további egyeztetések során a kerületi véleményt az alábbiak szerint képviselje:

· Kezdeményezzük a Fővárosi Önkormányzatnál, hogy a Városliget területén a díjfizetési kötelezettség a hét minden napján 08:00 és 20:00 között fennálljon, továbbá a Stefánia út - Semsey Andor utca – Francia út – Kerepesi út- Ifjúság útja által határolt területen (beleértve a határoló utakat is) az üzemidő 20 óráig való kiterjesztését szükségesnek tartjuk a rendezvények miatt.

· A várakozási övezetekkel kapcsolatban javasoljuk, hogy a Kacsóh P. út – Lőcsei utca – Thököly út – Mexikói úthoz kapcsolódó P+R parkoló használata 2020. október 30-ig kerüljön felülvizsgálatra, és a vizsgálat eredményétől függően a Fővárosi rendelet 5. számú mellékletének 10. pontjába (3 órára történő díjfizetés esetén a díjfizetés napján a várakozási üzemidő végéig további díjfizetés nélkül az alábbi területeken lehet várakozni) e terület kerüljön be.

· A Kacsóh Pongrác út-Rákospatak utca páros oldal-Vezér utca páros oldal - Egressy út-által határolt területre vonatkozóan készüljön forgalomszámlálás, amely az adott időszakban a járművek várakozására alkalmas helyek átlagos foglaltságát méri, ennek alapján forgalomtechnikai terv, és a feltételek fennállása esetén kezdeményezni kell a fizető övezet bővítéssel kapcsolatos fővárosi rendelet módosítását.



Határidő: azonnal
Felelős: Horváth Csaba polgármester

